Die rol van bome in die Bybel – Dag 2 - BibleSA
Die rol van bome in die Bybel – Dag 2
Soos 'n boom (vervolg)
Gister het ons gepraat oor hoe ons as Christene soos bome moet wees. Ons moet deur God geplant word en ons moet produktief wees en goeie vrugte dra. Daar is twee verdere kenmerke van bome waarvan ons kan leer — bome is 'n lus vir die oog en hulle floreer.
Bome is 'n lus vir die oog. Kyk na die woorde in Jeremia: "en altyd groen blare het". Nie net sal hierdie boom wat by water geplant is vrugte dra nie, maar sy blare gaan nie verdroog nie. Hoekom het 'n boom blare? Daar is verskeie wetenskaplike redes, maar daar is ook 'n eenvoudige rede — 'n boom het blare om dit mooi te laat lyk. Bome is bedoel om mooi te lyk; hulle is dikwels daar om die droë en lelike landskap te verfraai.
Bome wat by waterstrome geplant is het 'n voortdurende bron van lewe en is vol groen blare wat nie verdroog nie. Hulle is welig en altyd mooi.
Ons as Christene het ons eie bron van lewe — die Heilige Gees. Niks is mooier as 'n Christen wat onder leiding van die Heilige Gees leef nie.
Bome is voorspoedig. Die boom in Jeremia is nie bekommerd gedurende die warm, droë seisoen nie. Hy stuur sy wortels uit na die stroom en bekommer hom nie oor die droogte nie.